שוטרים מעכו הגיעו אמש (יום ה') לחגיגת בת המצווה של בת 12, לאחר שאמהּ של הנערה פרסמה ברשתות החברתית שחלק גדול מהמוזמנים לא הגיעו לחגיגה. עם השוטרים הגיעו עוד עשרות בני-אדם, שראו את הפוסט והחליטו להגיע לאולם לחגוג עם הנערה.

השוטרים הגיעו לשמח את הנערה (צילום: דוברות המשטרה)

(צילום: דוברות המשטרה)

האירוע התקיים באחד האלומות בעכו. בשל מיעוט החוגגים, פרסמה אימה של הנערה "פוסט" ברשת החברתית, שבו היא מזמינה את כל מי שיכול לבוא לאירוע כדי לשמח את בתה.

את הפוסט ראתה שוטרת מתחנת המשטרה בעכו, ששלחה אל האירוע את בני משפחתה ובמקביל עדכנה בדבר את ראש משמרת הסיור בתחנה, שלא היסס לרגע וביקש ממפקד התחנה אישור מיוחד לשלוח שוטרים - שהיו במשמרת - לחגיגה.





(צילום: דוברות המשטרה)

בקשת ההורים לאורחים להגיע לאירוע (צילום: דוברות המשטרה)

עם קבלת האישור ארגנו השוטרים את משמרת הסיור ופריסת הניידות בתחנה, באופן שאיפשר מבצעית לשחרר מספר שוטרים לאירוע, כך שיוכלו לשמח את הנערה. תוך זמן קצר, תשעה שוטרים הגיעו לאולם האירועים והפתיעו את הנערה עם כניסתם לאולם ושימחו אותה.

מפקד התחנה שוחח עם האם והזמין את כל משפחתה לתחנה ביום ראשון, שם גם יעניקו לנערה מתנה מכל שוטרי התחנה.